
2

5

	«ҚАЗАҚСТАН РЕСПУБЛИКАСЫ МЕМЛЕКЕТТІК ҚЫЗМЕТ
ІСТЕРІ АГЕНТТІГІНІҢ 
СОЛТҮСТІК ҚАЗАҚСТАН ОБЛЫСЫ БОЙЫНША ДЕПАРТАМЕНТІ»
РЕСПУБЛИКАЛЫҚ МЕМЛЕКЕТТІК МЕКЕМЕСІ
	[image: E:\gerb (1).jpg]
	РЕСПУБЛИКАНСКОЕ ГОСУДАРСТВЕННОЕ УЧРЕЖДЕНИЕ «ДЕПАРТАМЕНТ АГЕНТСТВА РЕСПУБЛИКИ КАЗАХСТАН 
ПО ДЕЛАМ ГОСУДАРСТВЕННОЙ СЛУЖБЫ ПО СЕВЕРО-КАЗАХСТАНСКОЙ ОБЛАСТИ»

	



	
150008, Петропавл қ., Қазақстан Конституциясы көшесі, 38
тел.: +7 (7152) 36-10-81
www.qyzmet.gov.kz

	
_________________ № __________________
______________________________________
	
	
150008, г. Петропавловск, ул. Конституции Казахстана, 38
тел.: +7 (7152) 36-10-81
www.qyzmet.gov.kz




Мемлекеттік органдарға
(тізім бойынша)


«Қазақстан Республикасының мемлекеттік 
қызметі туралы» жаңа Заңның жекелеген 
нормаларын іске асыру туралы 


Мемлекет басшысы 2026 жылғы 19 мамырда қол қойған Қазақстан Республикасының «Қазақстан Республикасының мемлекеттік қызметі туралы» жаңа Заңы 2026 жылғы 1 шілдеден бастап қолданысқа енгізілді                         (бұдан әрі – Заң).
Заңда мемлекеттік органдардың бюджетін жоспарлау кезінде ескеруді талап ететін мемлекеттік қызметшілерге арналған қолдау шаралары мен әлеуметтік кепілдіктер көзделген.
1. Заңмен мемлекеттік қызмет өтілі кемінде 25 жылдан кем емес және мемлекеттік наградамен және (немесе) мемлекеттік қызмет істері жөніндегі уәкілетті органның ведомстволық наградасымен марапатталған мемлекеттік қызметшілерге зейнеткерлікке шыққан кезде төрт лауазымдық айлықақы мөлшерінде біржолғы төлем енгізіледі. 
Осы норманың мақсаттары үшін зейнеткерлікке шығу деп жасына байланысты зейнетақы төлемдерін тағайындауға құқық беретін Әлеуметтік кодекске сәйкес зейнеткерлік жасқа толуды түсіну қажет. 
Төлем алу құқығына 2026 жылғы 1 шілдеде және одан кейін зейнеткерлік жасқа толатын мемлекеттік қызметшілер ие болады. Егер қызметші 2026 жылғы 1 шілдеге дейін зейнеткерлік жасқа толған болса, көрсетілген күннен кейін жұмыстан босатылған не мемлекеттік қызметте болу мерзімі ұзартылған жағдайда да төлем жүргізілмейді.
Анықтама: Мемлекеттік қызметтің кемінде 25 жыл өтілі күнтізбелік тәртіппен есептеледі. Өзге мақсаттар үшін заңнамада көзделген еңбек өтілін жеңілдікті есептеу аталған төлемге құқықты айқындау кезінде ескерілмейді.
Награда марапаттау сәтінде тиісті мәртебеге ие болуы тиіс. Егер кейіннен мұндай награда наградалар тізбесінен алып тасталса, бұл қызметшінің төлем алуға құқығына әсер етпейді.
Тәртіптік жазаның болуы төлемнен бас тартуға негіз болып табылмайды, өйткені бұл төлем сыйақы болып табылмайды.
«Мемлекеттік қызмет ардагері», «Үздік мемлекеттік қызметші» ведомстволық наградтарымен марапаттау жылына екі рет, бекітілген квота шегінде, 23 маусым - Мемлекеттік қызметшілер күні және 25 қазан – Республика күні қарсаңында беру жүзеге асырылады.
Ведомстволық наградалармен марапаттау тәртібі Қазақстан Республикасы Президентінің 2011 жылғы 30 қыркүйектегі № 155 Жарлығымен бекітілген Қазақстан Республикасының Президентіне тікелей бағынатын және есеп беретін кейбір мемлекеттік органдардың, Қазақстан Республикасы Конституциялық Сотының, Қазақстан Республикасы Орталық сайлау комиссиясының, құқық қорғау органдарының, соттардың, Қарулы Күштердің, басқа да әскерлер мен әскери құралымдардың ведомстволық және оларға теңестірілген өзге де наградаларымен марапаттау (ведомстволық және оларға теңестірілген өзге де наградаларынан айыру) қағидаларымен (бұдан әрі – Қағидалар) айқындалған.
Қағидаларға сәйкес «Үздік мемлекеттік қызметші» төсбелгісімен мемлекеттік қызметті дамытуға елеулі үлес қосқан, кемінде 15 жыл мінсіз қызмет өтілі бар мемлекеттік қызметшілерге беріледі. Ал «Мемлекеттік қызмет ардагері» төсбелгісі мемлекеттік қызметте күнтізбелік есептен кемінде 25 жыл мінсіз жұмыс істеген не зейнеткерлік жасқа толған мемлекеттік қызметшілер марапатталады.
2. Заңды іске асыру үшін әзірленіп жатқан тиісті Үкімет қаулысының жобасында мемлекеттік қызметшілерді ауыстыру кезінде жекелеген кепілдіктер алдын ала көзделуде.
Атап айтқанда, 50 километрден астам қашықтыққа басқа елді мекенге ротациялау, қызметтік орын ауыстыру және мемлекеттік органды көшіру кезінде мыналар көзделеді:
- қызметшіге 2 лауазымдық айлықақы мөлшерінде және оның отбасының әрбір мүшесіне 0,5 лауазымдық айлықақы мөлшерінде көтерме жәрдемақы;
 - әрбір 20 километр үшін 3 АЕК есебінен мүлікті тасымалдауға жұмсалған шығындардың өтемақысы.
Анықтама: Қызметтік ауыстыру деп конкурстық тағайындауды қоспағанда, саяси мемлекеттік қызметшілерді, «А» корпусының мемлекеттік қызметшілерін, «Б» корпусының қызметшілерін А-1, В-1, С-1, Е-1, Е-2 санаттарындағы лауазымдарға тағайындау, сондай-ақ Президенттік жастар кадр резерві мен өңірлік жастар кадр резервтерінің мүшелерін қатарынан басқа елді мекенге саяси және әкімшілік мемлекеттік қызметшілерді тағайындау түсініледі.
Бұдан басқа, мемлекеттік қызметшіні қызметтік ауыстыру және мемлекеттік органды көшіру кезінде қызметтік тұрғын үй болмаған жағдайда, Ұлттық статистика бюросының деректері бойынша тиісті өңірдегі тұрғын үйді жалға алудың орташа құны негізінде қызметші мен оның отбасының әрбір мүшесіне 18 шаршы метр есебінен тұрғын үй төлемдері көзделеді.
Мемлекеттік органды көшіру заңнамаға сәйкес оның орналасқан жерінің ауысуын білдіреді. Бұл ретте аталған нормалар Заң қолданысқа енгізілгенге дейін орын алған мемлекеттік органдарды көшіру жағдайларына қолданылмайды.
3. Демалыс және мереке күндеріндегі жұмыс үшін еңбекақы төлеуге арналған шығыстарды жоспарлау мүмкіндігі көзделген. Мұндай шығыстардың мөлшері тиісті қаржы жылына бекітілген мемлекеттік органның штат санының жалпы санының 1%-ы шегінде айқындалады.
Анықтама: Демалыс және мереке күндеріндегі жұмыс үшін мемлекеттік қызметшіге мемлекеттік қызметшінің күндік мөлшерлемесі негізге алына отырып, кемінде бір жарым есе мөлшерде төлем жүргізіледі.
Шығыстарды жоспарлау кезінде есептеу жалпы штат санының 1%-ы барлық демалыс және мереке күндеріндегі жұмысқа тартылатын болады деген негізде жүргізіледі.
4. Мемлекеттік қызмет өтіліне байланысты мемлекеттік қызметшіге қосымша ақы төленетін демалыс күндері беріледі:
· 10 және одан да көп жыл еңбек өтілі болған кезде – 3 күнтізбелік күн;
· 15 және одан да көп жыл еңбек өтілі болған кезде – 5 күнтізбелік күн;
· 20 және одан да көп жыл еңбек өтілі болған кезде – 10 күнтізбелік күн.
Қосымша ақы төленетін демалыс күндері пайдаланылмаған демалыс күндерінің болуына қарамастан, Заң қолданысқа енгізілгенге дейінгі кезеңдер үшін берілмейді.
Осылайша, қосымша еңбек демалысы күндері Заң күшіне енгеннен кейінгі кезеңге, яғни ағымдағы жылдың 1 шілдесінен кейінгі жұмыс кезеңі үшін беріледі.
Бұдан басқа, мемлекеттік қызметшіге ұзақтығы күнтізбелік 10 күнге дейін қысқа мерзімді демалыс беру мүмкіндігі көзделеді. Сондай-ақ салауатты өмір салтын қалыптастыру және бұқаралық спортты насихаттау мақсатында ұзақтығы күнтізбелік 3 күн болатын қосымша демалыс күндерін беру көзделеді.
Сонымен қатар пайдаланылмаған ақы төленетін жыл сайынғы еңбек демалысын және қосымша ақы төленетін демалыс күндерін келесі жылға күнтізбелік 30 күннен астам мерзімге ауыстыруға тыйым салынады.
Жаңа Заң қолданысқа енгізілгенге дейін туындаған және мемлекеттік қызметші 2026 жылғы 1 шілдедегі жағдай бойынша пайдаланбаған ақы төленетін жыл сайынғы еңбек демалысының пайдаланылмаған күндері сақталады және тараптардың өтініші мен келісімі бойынша мемлекеттік қызметшіге берілуге тиіс.
Бұл ретте оларды беру Заңның 49-бабының 6-тармағында белгіленген нормалар ескеріле отырып жүзеге асырылады.
Заңның 49-бабының 10-тармағына сәйкес, әкімшілік мемлекеттік қызметші өзінің жазбаша келісімімен қызметтік қажеттілік жағдайында ақы төленетін жыл сайынғы еңбек демалысынан және (немесе) ақы төленетін қосымша демалыс күндерінен кері шақыртылуы мүмкін
Пайдаланылмаған ақы төленетін жыл сайынғы еңбек демалысының және (немесе) ақы төленетін қосымша демалыс күндерінің қалған бөлігі мемлекеттік қызметшіге күнтізбелік жылдың кез келген басқа уақытында беріледі не мемлекеттік қызметшінің келісімімен оған ақы төленетін жыл сайынғы еңбек демалысының және (немесе) ақы төленетін қосымша демалыс күндерінің пайдаланылмаған бөлігінің күндері үшін өтемақы төлемі жүргізіледі.
Заңның 49-бабының 11-тармағына сәйкес, мемлекеттік қызмет тоқтатылған не өзге мемлекеттік органда басқа мемлекеттік лауазымға тағайындалуына байланысты мемлекеттік лауазымнан босатылған кезде ақы төленетін жыл сайынғы еңбек демалысын, оның бір бөлігін және (немесе) ақы төленетін қосымша демалыс күндерін пайдаланбаған мемлекеттік қызметшіге пайдаланылмаған демалыс күндері үшін өтемақы төлемі жүргізіледі.
Осылайша, 2026 жылғы 1 шілдеге дейін және одан кейін туындаған пайдаланылмаған демалыс күндері үшін өтемақы төлеуге Заңның 49-бабының 10, 11-тармақтарында көзделген жағдайларда және тәртіппен жол беріледі.
Айта кету керек, сауықтыруға арналған жәрдемақы мемлекеттік қызметшіге күнтізбелік жыл ішінде бір рет толық көлемде біржолғы тәртіппен төленеді және бір жұмыс жылында бір реттен артық берілуі мүмкін емес. Лауазымдық ауыстыру кезінде жыл ішінде басқа мемлекеттік лауазымға ауысқан жағдайда, егер ол осы күнтізбелік жылы алдыңғы мемлекеттік лауазым бойынша бұрын берілген болса, сауықтыруға арналған жәрдемақы төленбейді.


Департамент басшысы,
Әдеп жөніндегі Кеңес төрағасы                                                      Д. Хайруллин

